29. maijs

**29. maijs** ir gada 149. diena pēc Gregora kalendāra (150. garajā gadā). Līdz gada beigām ir atlikušas 216 dienas.

## Vārda dienas
Maksis, Raivis, Raivo, Maksims

## Notikumi
* 1453. gads — Konstantinopoles krišana: Osmaņu armija sultāna Mehmeda II vadībā ieņēma Konstantinopoli, kas nozīmēja Bizantijas impērijas beigas.
* 1790. gads — Rodailenda kā pēdējā no sākotnējām ASV kolonijām ratificēja Konstitūciju, kļūstot par 13. ASV štatu.
* 1848. gads — Viskonsina iestājās ASV kā 30. štats.
* 1936. gads — Turcijā ar likumu noteikts Turcijas karogs un tā izgatavošanas un lietošanas noteikumi.
* 1946. gads — dibināta Minskas traktoru rūpnīca.
* 1953. gads — jaunzēlandietis Edmunds Hilarijs kopā ar šerpu Tenzingu Norgaju pirmie uzkāpa Everesta virsotnē.
* 1990. gads — par Krievijas Federācijas prezidentu tika ievēlēts Boriss Jeļcins.
* 1991. gads — beidzās Eritrejas Neatkarības karš.
* 1999. gads — Nigērijā beidzās militārā diktatūra un tika nodibināta Nigērijas Ceturtā republika ar prezidentu Olusegunu Obasandžo.
* 1994. gads — Latvijā notika pašvaldību vēlēšanas.
* 2005. gads — Francijā referendumā tika noraidīta Eiropas Savienības konstitūcija.

## Dzimuši
* 1439. gads — Pijs III (*Pius III*), Romas pāvests (miris 1503. gadā)
* 1630. gads — Čārlzs II (*Charles II*), Skotijas, Anglijas un Īrijas karalis (miris 1685. gadā)
* 1860. gads — Isaaks Alveniss (*Isaac Albéniz*), spāņu komponists (miris 1909. gadā)
* 1868. gads — Abdulmedžids II (*Abdülmecid II*), pēdējais osmaņu kalifs (miris 1944. gadā)
* 1874. gads — Gilberts Kīts Čestertons (*Gilbert Keith Chesterton*), angļu rakstnieks (miris 1936. gadā)
* 1880. gads — Osvalds Špenglers (*Oswald Spengler*), vācu vēsturnieks un filozofs (miris 1936. gadā)
* 1897. gads:
** Ērihs Volfgangs Korngolds (*Erich Wolfgang Korngold*), austriešu/amerikāņu komponists (miris 1957. gadā)
** Tatjana Nikolajevna (*Татьяна Николаевна*), krievu augstmane (mirusi 1918. gadā)
* 1917. gads — Džons Kenedijs (*John Kennedy*), ASV prezidents (miris 1963. gadā)
* 1926. gads — Lerijs Barovss (*Larry Burrows*), angļu fotožurnālists (miris 1971. gadā)
* 1929. gads — Pīters Higss (*Peter Higgs*), britu fiziķis teorētiķis (miris 2024. gadā)
* 1931. gads — Baiba Bičole, latviešu dzejniece (mirusi 2021. gadā)
* 1934. gads — Gunārs Balodis, latviešu gleznotājs un filmu mākslinieks
* 1953. gads:
** Aleksandrs Abdulovs (*Александр Абдулов*), krievu aktieris (miris 2008. gadā)
** Denijs Elfmans (*Danny Elfman*), ASV komponists
* 1958. gads:
** Anete Beninga (*Annette Bening*), amerikāņu aktrise
** Ina Druviete, latviešu politiķe un filoloģe
* 1963. gads:
** Bleizs Beilijs (*Blaze Bayley*), britu mūziķis
** Ukijo Katajama (片山 右京), Japānas autosportists
* 1975. gads — Deivids Bartka (*David Burtka*), amerikāņu aktieris un šefpavārs
* 1981. gads — Andrejs Aršavins (*Андрей Аршавин*), krievu futbolists
* 1982. gads — Natālija Dobrinska (*Наталя Добринська*), Ukrainas daudzcīņniece
* 1984. gads — Karmelo Entonijs (*Carmelo Anthony*), ASV basketbolists
* 1993. gads — Maika Monro (*Maika Monroe*), amerikāņu aktrise

## Miruši
* 1500. gads — Bartolomeu Diašs (*Bartolomeu Dias*), portugāļu jūrasbraucējs (dzimis 1451. gadā)
* 1814. gads — Žozefīne de Boarnē (*Joséphine de Beauharnais*), Francijas imperatore (dzimusi 1763. gadā)
* 1829. gads — Hamfrijs Deivijs (*Humphry Davy*), angļu ķīmiķis (dzimis 1778. gadā)
* 1920. gads — Karloss Deltūrs (*Carlos Deltour*), franču airētājs, olimpiskās bronzas medaļas ieguvējs (dzimis 1864. gadā)
* 1935. gads — Josefs Suks (*Josef Suk*), čehu komponists (dzimis 1874. gadā)
* 1947. gads — Francis Bēme (*Franz Böhme*), vācu ģenerālis (dzimis 1885. gadā)
* 1983. gads — Arvīds Pelše (*Арвид Пельше*), PSRS politiķis, revolucionārs (dzimis 1899. gadā)
* 1994. gads — Ērihs Honekers (*Erich Honecker*), VDR vadītājs (dzimis 1912. gadā)
* 1998. gads — Berijs Goldvoters (*Barry Goldwater*), ASV politiķis (dzimis 1909. gadā)
* 2010. gads — Deniss Hopers (*Dennis Hopper*), ASV aktieris (dzimis 1936. gadā)
* 2011. gads:
** Sergejs Bagapšs (*Сергеи Багаҧшь*), Abhāzijas prezidents (dzimis 1949. gadā)
** Ferencs Mādls (*Mádl Ferenc*), Ungārijas prezidents (dzimis 1931. gadā)
* 2022. gads — Ausma Ziedone-Kantāne, sabiedriskā darbiniece, aktrise un politiķe (dzimusi 1941. gadā)
* 2024. gads — Anastasija Zavorotņuka (*Анастасия Заворотнюк*), krievu aktrise (dzimusi 1971. gadā)

## Svētku un piemiņas dienas
* Demokrātijas diena (Nigērija)
* Starptautiskā ANO Miera uzturētāju diena